CELEX: 62014CN0407
Language: fi
Date: 2014-08-27 00:00:00
Title: Asia C-407/14: Ennakkoratkaisupyyntö, jonka Juzgado n ° 1 de lo Social de Córdoba (Espanja) on esittänyt 27.8.2014 – María Auxiliadora Arjona Camacho v. Securitas Seguridad España, S.A.

17.11.2014   
            
            
               FI
            
            
               Euroopan unionin virallinen lehti
            
            
               C 409/28
            
         Ennakkoratkaisupyyntö, jonka Juzgado no 1 de lo Social de Córdoba (Espanja) on esittänyt 27.8.2014 – María Auxiliadora Arjona Camacho v. Securitas Seguridad España, S.A.
   (Asia C-407/14)
   2014/C 409/40
   Oikeudenkäyntikieli: espanja
   
      Ennakkoratkaisua pyytänyt tuomioistuin
   
   Juzgado no 1 de lo Social de Córdoba
   
      Pääasian asianosaiset
   
   
      Kantaja: María Auxiliadora Arjona Camacho
   
      Vastaaja: Securitas Seguridad España, S.A.
   
      Ennakkoratkaisukysymys
   
   Onko direktiivin 2006/54/EY (1) 18 artiklaa, jossa säädetään sukupuoleen perustuvan syrjinnän kohteeksi joutuneelle henkilölle maksettavan korvauksen varoittavasta luonteesta (sen lisäksi, että korvauksen on oltava tosiasiallinen, tehokas ja oikeasuhteinen kärsittyyn vahinkoon nähden), tulkittava siten, että siinä annetaan kansalliselle tuomioistuimelle mahdollisuus määrätä tuomitulle lisäksi kohtuullinen rangaistusluonteinen vahingonkorvaus, toisin sanoen lisäsumma, joka maksetaan vielä sen lisäksi, että uhrille aiheutuneet menetykset ja vahingot korvataan kokonaisuudessaan, ja joka toimii näin varoittavana esimerkkinä muille (vahingon aiheuttajan lisäksi), kunhan kyseinen summa ei ole suhteeton, myös silloin, kun rangaistusluonteinen vahingonkorvaus ei perustu kansallisen tuomioistuimen oikeudelliseen perinteeseen?
   
      (1)  Miesten ja naisten yhtäläisten mahdollisuuksien ja yhdenvertaisen kohtelun periaatteen täytäntöönpanosta työhön ja ammattiin liittyvissä asioissa (uudelleenlaadittu toisinto) 5.7.2006 annettu Euroopan parlamentin ja neuvoston direktiivi 2006/754/EY (EUVL L 204, s. 23).